cyanic-selkie/wikianc huggingface dataset:
Aeroporto de Donostia
Historia
Entre 1964 e 1965, ampliouse o aparcadoiro de avións, construíuse a torre de control e o aeroporto recibiu oficialmente o nome actual (aeroporto de San Sebastián). En 1967 comezaron os traballos para a construción da terminal de pasaxeiros, que se inaugurou en 1968. En decembro de 1969, o aeroporto pechouse ao tráfico para proceder a unha nova prolongación ata os actuais 1.754 metros.
Narcotráfico
As orixes
En xurisdicións onde a lexislación restrinxe ou prohibe a venda de certas substancias psicoactivas, é común que se desenvolva un mercado ilegal. Por exemplo, o Congreso dos Estados Unidos identificou varias substancias controladas.
O comercio ilegal de drogas legais
As drogas legais como o tabaco e o alcohol poden converterse en mercancía de contrabando e comercio ilegal se a diferenza do prezo entre a orixe e o destino é o suficientemente alta para facelo lucrativo. Cos impostos no tabaco, (moito máis altos no Reino Unido que no resto de Europa) este é un problema considerable no Reino Unido. Tamén adoita ser ilegal vender ou proporcionar tabaco ou alcohol a menores, o cal é considerado como contrabando na maioría dos países.
Jarabe de Palo
Historia
O grupo presentou o 10 de abril de 2007 o seu novo álbum, Adelantando. O seu primeiro sinxelo foi "Ole", e levounos de xira a partir de maio por España e Europa. No álbum contaron con colaboracións de La Shica, La Mari de Chambao e Carlos Tarque.
Paul Samuelson
Traxectoria
Foi asesor dos presidentes norteamericanos John Fitzgerald Kennedy e Lyndon Baynes Johnson. En 1970 recibiu o Premio Nobel de Economía pola análise dos procesos económicos e o desenvolvemento dinámico de modelos de decisión económica.
La Macorina
Primeiros anos
Da súa infancia non se coñece moitos datos, só se sabe con exactitude que aos 15 anos fuxiu da súa casa en dirección á Habana en compaña do seu mozo, e único amor, e que máis tarde, froito dunha mala situación financeira, entrou a traballar como prostituta.
Tridimita
Usos
A tridimita emprégase na area para moldes de fundición; na fabricación de vidro, esmalte, saponáceos, dentífricos, abrasivos, lixas, fibras ópticas, refractarios, cerámica, produtos electrónicos e reloxos; na industria de ornamentos; na fabricación de instrumentos ópticos; e na fabricación de vaixelas químicas; entre outros usos.
Nancho Novo
Venancio Manuel Jesús Novo Cid-Fuentes, coñecido como Nancho Novo, nado na Coruña o 17 de setembro de 1958, é un actor e músico galego.
Hekla
O Hekla é un volcán de Islandia de 1447 metros de altura que, xunto aos volcáns Etna e Vesuvio, é o máis activo de Europa. Desde a súa primeira erupción rexistrada en 1104, e que destruíu vastas áreas, incluíndo o poboado de Þjórsárdalur, Hekla entrou en erupción 17 veces causando grande dano nos terreos circundantes. Ao comezo da súa erupción en marzo de 1947, a columna de lume e cinzas ascendeu a 30.000 metros e houbo novas erupcións en 1980 e 1981. Desde entón, non houbo grandes erupcións pero continúa moi activo no interior.
Arnold Vosloo
Arnold Vosloo nado o 16 de xuño de 1962 en Pretoria, Suráfrica, é un actor de cine e televisión nacionalizado estadounidense. Vosloo acadou a fama pola súa actuación no filme The Mummy (1999) e The Mummy Returns (2001), onde interpreta o personaxe do título; tamén interpretou o coronel surafricano Coetzee no filme Diamante de sangue.
Kosmos 152
Kosmos 152 (Космос 152 en ruso), tamén denominado DS-P1-Yu Nº 7, foi un satélite artificial soviético lanzado o 25 de marzo de 1967 mediante un foguete Kosmos 2I desde o cosmódromo de Plesetsk.
Illán, Begonte
Festas
As festaas parroquiais celébranse o 25 de xullo, festividade de Santiago o Maior coincidindo co Día Nacional de Galicia. Outras celebracións do ano fanse no lume novo, natal, ou magosto.
Kim Ki-duk
Traxectoria
No 2000 rodou dúas películas: a moi experimental Siljae Sanghwang (실제상황), rodada en apenas 200 minutos e montada en tempo real, acerca dun artista da rúa, a súa ex-moza, e outros personaxes que atravesan a praza na que este ofrece as súas obras durante a hora longa que dura a película. Tamén rodou a obra que lle representaría o salto á fama crítica internacional: Seom (섬). Unha amorosa narración da relación entre un fuxitivo da lei e a propietaria dun centro de pesca, na que os inquilinos habitan tendas flotantes no lago. Seom fíxose notoria entre outras cousas pola crueza dalgunhas escenas, que levaron ó desmaio dun crítico na súa premiere no Festival Internacional de Cine de Venecia. A presenza dunha prostituta, unha figura recorrente na filmografía de Kim, atraeu a ira do público coreano, e a violencia dalgunhas escenas provocou reaccións de desagrado, pero a obra estableceu firmemente ó seu autor como unha presenza significativa, proxectándose nunha ducia de festivais en todo o mundo. Suchwiin bulmyeong (수취인불명) abriu o festival de Venecia ó ano seguinte, e 	Nabbeun namja (나쁜 남자) —unha nova incursión no mundo da prostitución forzada e a violencia como vínculo amoroso— foi o seu primeiro éxito de público, entre outras razóns mercede á presenza de Jo Jae-hyeon no papel principal.
Estado de sitio
O estado de sitio representa un concepto equivalente ao de estado de guerra, e por iso danse ás forzas armadas facultades preponderantes para os actos de represión. Durante o 'estado de sitio' quedan en suspenso as garantías constitucionais, con maior ou menor extensión, segundo as lexislacións. Nalgunhas delas, como sucede na Arxentina, autorízase ao xefe de Estado a deter ás persoas e a trasladalas dun punto a outro da nación, salvo que prefiran saír do territorio nacional.
En España
O estado de sitio non foi declarado nunca en España desde a proclamación da Constitución de 1978.
Donald O. Hebb
Principio básico
A súa principal achega relaciónase coa formación de ensamblamentos neuronais rexidos polo seguinte principio:
Miguel Anxo Fernández Fernández
Traxectoria
Ten colaborado sobre temas da súa especialidade en revistas galegas como Tintimán, Dorna, Luzes de Galiza, Grial ou Tempos Novos, e na portuguesa Cinema. Colaborou tamén na enciclopedia Historia Universal del Cine (Planeta, 1982). Crítico de cine e televisión en Diario 16 (1998-2001). Leva tempo exercendo de crítico de cine e televisión diariamente en La Voz de Galicia, colaborando tamén no espazo Diario Cultural da Radio Galega.
Donald O. Hebb
A teoría de Hebb
Afirma que a psicoloxía ten unha relación íntima coas outras ciencias biolóxicas e pode atopar axuda nelas. Hai unha superposición considerable nos problemas da psicoloxía e os da neurofisioloxía; de aí a posibilidade (ou necesidade) da axuda recíproca.
Galego de Asturias
dereita|miniatura|Nome dun bar en galego, coa ortografía do asturiano, en [[Tapia de Casarego.]] O galego de Asturias, eonaviego ou galego-asturiano refírese ao galego que se fala no occidente do actual Principado de Asturias, que chega polo norte ata uns oito quilómetros da beira oriental do río Navia. Esta é unha zona onde e constatábel a súa pertenza xeo-antropolóxica galaica tanto na toponimia e na cultura (cultos, lendas, patrimonio inmaterial) como en elementos arquitectónicos diferentes como os cabazos (hórreos) ou os lousados das casas, semellantes aos da bisbarra da Mariña ou da Terra Chá.
En xaneiro de 2016 o concello da Veiga declarou o galego (baixo a denominación de galego-asturiano) lingua oficial do concello, converténdose deste xeito na primeira localidade da chamada "Galicia estremeira" en situalo en pé de igualdade co castelán.
Huracan
No Popol Vuh, Huracan, aínda que inflúe directamente en sucesos no mundo, tamén é quen dirixe aos outros personaxes. Esta deidade é a que desata o Gran Diluvio, versión maia do diluvio universal, despois de que a segunda xeración de humanos enfadase aos deuses, invocou repetidamente "terra" ata que esta emerxeu dos mares, participou nos tres intentos de creación da humanidade, e, en particular, na creación do home a partir do millo, e quen lle pide aos xemelgos Hunahpu e Xbalanque que maten ao malvado de Wukub Cak'ix.
A palabra española huracán, da que procede o vocábulo furacán, deriva dun vocábulo da lingua taína, e non, como pensan algúns, se incorporou ao español pola lingua maia. Con todo, hai que recordar que antes de comezar a conquista da península do Iucatán en 1517, xa se rexistraran varios furacáns e o vocábulo huracán xa apareceu por escrito da man de Pietro Martire d'Anghiera na primeira Década da súa obra Décadas do Novo Mundo, publicada en 1511.
Sílaba
A escritura silábica comezou varios séculos antes das primeiras letras. As primeiras sílabas rexistradas aparecen rexistradas en táboas escritas arredor do 2800 a.C. na cidade sumeria de Ur. Este paso dos pictogramas ás sílabas foi chamado "o avance máis importante na historia da escritura".
Transcrición
No Alfabeto Fonético Internacional (AFI, en inglés IPA), o punto (.) marca a ruptura da sílaba, como na palabra "astronomical". Non obstante, na práctica a transcrición do AFI adoita dividir as palabras por espazos e ás veces estes espazos tamén se entenden como separación das sílabas. Ademais, o símbolo colócase inmediatamente antes da sílaba acentuada e se esta sílaba está no medio dunha palabra este símbolo serve para sinalar a separación da sílaba, como na palabra inglesa "understood".
Partes da sílaba
O primeiro grande contraste, a primeira grande distribución dos fonemas do galego prodúcese a nivel da sílaba: é o contraste vogal / consoante. O contraste entre aqueles fonemas que ocupan un lugar central e os que ocupan un lugar marxinal. O lugar central denomínase punto silábico, núcleo, ápice ou centro da sílaba, e pode constituír sílaba por si só, mais non é permisible que falte nunca: é unha constante; pode ir precedido, seguindo a terminoloxía máis frecuente desde Saussure, dunha marxe consonántica, que chamaremos marxe explosiva, e seguido dunha outra marxe, tamén consonántica, implosiva. As marxes explosiva e implosiva son variables, pois a súa presenza conxunta ou por separado non é necesaria para a existencia da sílaba.
Ricardo de Barreiro
Ricardo de Barreiro Calo, nado en Merelle (Tállara, Lousame) o 2 de decembro de 1974, é un actor, pintor, poeta e creador galego.
Traxectoria
Estudou na Escola de Artes e Oficios Mestre Mateo de Santiago de Compostela, formouse no Teatro do Curro en Noia e en obradoiros de José Campanari.
Cromita
Aplicacións
Emprégase en moldes para a fabricación de ladrillos e en xeral para fabricar materiais refractarios (como os ladrillos para fornos de fundición). A cromita emprégase maiormente para obter cromo ou en aliaxes, e tamén se utiliza na fabricación de vidro verde.
Big Bang
Na cosmoloxía física, a expresión Big Bang ('grande explosión') ten tres significados relacionados:
O primeiro fai referencia ós feitos observables que acreditan a evolución do universo, isto é os datos recollidos polos telescopios e demais instrumentos científicos, coma a radiación de fondo de microondas, ou o corremento ao vermello da luz emitida dende as estrelas e Galaxias.
A xeración das estruturas a grande escala do universo. As primeiras estrelas.
Co paso do tempo, as rexións lixeiramente máis densas da materia distribuída case uniformemente atraeron a materia próxima e gañaron máis densidade, formando nubes de gas, estrelas, galaxias, e as demais estruturas astronómicas hoxe observables. Os detalles deste proceso dependen na cantidade e tipo de materia no universo. Os tres tipos de materia posibles son coñecidos como materia escura fría, materia escura quente, e materia bariónica. As mellores medidas dispoñibles (do WMAP) amosan que a forma dominante de materia no universo é a materia escura fría. Os outros dous tipos de materia fan menos do 20% da materia total no universo.
Expansión expresada na lei de Hubble
onde v é a velocidade recesional, D é a distancia ao obxecto e H0 é a constante de Hubble, que o satélite WMAP estimou en 71 ±4 km/s/Mpc.
Problemas comúns
Existe un pequeno número de propoñentes de cosmoloxías non estándar que pensan que non houbo un Big Bang. Afirman que as solucións aos problemas coñecidos do Big Bang conteñen modificacións ad hoc e agregados á teoría. As partes máis atacadas da teoría inclúen o concernente á materia escura, a enerxía escura e a inflación cósmica. Cada unha destas características do universo foi suxerida mediante observacións da radiación de fondo de microondas, a estrutura a grande escala do cosmos e as supernovas de tipo IA, pero atópanse na fronteira da física moderna (ver problemas por solucionar na física). Se ben os efectos gravitacionais de materia e enerxía escuras son ben coñecidos de forma observacional e teórica, aínda non foron incorporados ao modelo estándar da física de partículas de forma aceptábel. Estes aspectos da cosmoloxía estándar seguen sen ter unha explicación axeitada, pero a maioría dos astrónomos e os físicos aceptan que a concordancia entre a teoría do Big Bang e a evidencia observacional é tan próxima que permite estabelecer con certa seguridade case todos os aspectos básicos da teoría.
Críticas dos científicos
As conviccións ou as reticencias dos autores que participaron na emerxencia do concepto tiveron un papel no proceso de maduración, e díxose a miúdo que as conviccións relixiosas de Lemaître o levaran a propoñer o modelo do Big Bang, aínda que non houbese probas tanxíbeis. Á inversa, a idea segundo a cal todo o universo puidese ser creado nun só instando parecía a Frío Hoyle moito máis criticable que a súa hipótese de creación lenta pero continúa de materia segundo a teoría do estado estacionario, o cal é sen lugar a dúbidas a orixe do seu rexeitamento da teoría do Big Bang. Coñécense moitos máis exemplos de reticencias de personalidades do mundo científico, en particular:
Física especulativa alén do Big Bang
Algunhas propostas son:
Interpretacións filosóficas e relixiosas
O Big Bang como teoría científica non se acha asociado con ningunha relixión. Mentres algunhas interpretacións fundamentalistas das relixións entran en conflito coa historia do universo postulada pola teoría do Big Bang, a maioría das interpretacións son liberais. A continuación segue unha lista de varias interpretacións relixiosas da teoría do Big Bang (que son até certo punto incompatíbeis coa propia descrición científica deste):
A Bouza Maior, San Fiz de Monfero, Monfero
A Bouza Maior é un lugar da parroquia de San Fiz de Monfero no concello coruñés de Monfero na comarca do Eume. Segundo o INE en 2010 tiña 16 habitantes (9 homes e 7 mulleres).
Martini (cóctel)
Preparación
Hai unha serie de variacións sobre o martini tradicional. O espía de ficción James Bond ás veces pedía os seus martinis como "sacudido, non axitado," aínda que no Savoy Cocktail Book (1930), de Harry Craddock, prescribe axitar durante todas as súas receitas de martini, e Somerset Maugham é a miúdo citado dicindo que "un martini sempre debe ser axitado, non sacudido, de xeito que as moléculas se atopen sensualmente unha enriba doutra". Un martini tamén pode ser servido "on the rocks"'', é dicir, os ingredientes vértense sobre xeo e sérvese nun vaso baixo. Un martini sucio contén un chorriño de salmoira de oliva ou mollo de oliva e normalmente adornado cunha oliva. Un "perfecto" martini utiliza a mesma cantidade de vermú doce e seco.
To Sheila
A canción "To Sheila" aparece nos episodios "The Debut" da seie The O.C., e en "137 Sekunden" da serie FlashForward.
Hospital de la Santa Creu i Sant Pau
Pola gran cantidade de edificios, a súa riqueza ornamental e o seu nivel de conservación, o Hospital de Sant Pau é o conxunto máis grande da arquitectura modernista catalá.
Policía Canaria
Cen axentes -92 homes e 8 mulleres-, integraron a primeira promoción da Policía Canaria nun acto de presentación celebrado o 30 de xuño de 2010 na Academia Canaria de Seguridade de Santa Cruz de Tenerife; o presidente autonómico manifestou que ese só era o primeiro paso dun despregamento que deberá chegar aos 1.700 axentes en varias fases.
A Amoá, Cabanas, O Vicedo
A Amoá é un lugar da parroquia de Cabanas, no concello lugués do Vicedo, na comarca da Mariña Occidental. Segundo o IGE, en 2015 tiña 5 habitantes (2 homes e 3 mulleres).
Ruby Payne-Scott
Carreira
Por outra banda, deseñou e construíu un novo interferómetro lóbulo que podería deseñar un mapa da forza e polarización das emisións de radio solar unha vez por segundo, e rexistraría automaticamente nunha cámara dunha película ao se chegar a unha certa intensidade nas emisións.
Walter Gilbert
Investigacións científicas
En 1980, a súa contribución á determinación das secuencia de bases dos ácidos nucleicos valeulle o Premio Nobel de Química, que compartiu co seu compatriota Paul Berg e o británico Frederick Sanger.
Disidencia con respecto ao SIDA
Citas:
Use Your Fingers
Listaxe de cancións
Todos os temas compostos por Jimmy Pop e Daddy Long Legs agás onde se indique.
Gwyneth Paltrow
Gwyneth Paltrow, nada nos Ánxeles (California) o 28 de setembro de 1972, é unha actriz estadounidense gañadora dun Oscar á mellor actriz por  Shakespeare in Love (1998).
Capitán Rexente de San Marino
A investidura dos Capitáns Rexentes dura cada ano dende o 1 de abril até o 1 de outubro e a menos que se indique o contrario, o mandato semestral dos Capitáns Rexentes comeza ese mesmo día. A existencia de dous Xefes de Estado en vez dun foi inspirada na tradición da Antiga República Romana, que equivalería aos cónsules de entón.
Pälkäne
Pälkäne é unha localidade da rexión de Pirkanmaa, Finlandia. En 2017 a súa poboación era de 6.607 habitantes. A superficie do termo municipal é de 738,15 km2, dos cales 177,65 km2 son auga. O concello ten unha densidade de poboación de 11,79 hab./km².
Vasco Cabral
Estudou na Universidade Técnica de Lisboa, oposto ao réxime salazarista foi detido en 1953, xa en Guinea-Bisau foi un dos fundadores do PAIGC (Partido Africano pola Independencia de Guinea e Cabo Verde). Foi ministro de economía e finanzas, de xustiza e vicepresidente de Guinea-Bisau.
The Help
Adaptación cinematográfica
En decembro de 2009, a Variety informaba de que Chris Columbus, Michael Barnathan e Michael Radcliffe producirían unha película de The Help. O 13 de outubro de 2010, a DreamWorks divulgaba a previsión da data de estrea do filme: 12 de agosto de 2011.
Arte abstracta
Abstracción xeométrica
En paralelo á abstracción construtivista desenvolveuse unha abstracción chamada biomórfica, que naceu das formas creadas por Jean Arp a finais da década de 1910, retomadas por artistas como Joan Miró e Alexander Calder.
Irazú
O Irazú é un volcán activo situado en Costa Rica, na Cordilleira Volcánica Central, no interior do parque nacional que leva o seu nome: Parque Nacional do Volcán Irazú, a uns 30 Km. ao oeste da cidade de Cartago.
Asia Television Limited
miniatura|Edificio da ATV Asia Television Limited (ATV) é unha cadea de televisión de Hong Kong fundada en 1957 co nome de Rediffusion Television como a primeira televisión da entón colonia británica, leva o nome actual desde 1982. Tamén ten licenza desde 2002 para operar na rexión do Delta do Río Perla na República Popular da China.
Claudio Morel Rodríguez
Traxectoria
O 21 de agosto de 2010 firmou por dúas tempadas co Deportivo da Coruña.
Poza
Unha charca é unha pequena acumulación de auga algo máis abondosa que un charco pero non suficiente como para conformar un lago, contida nunha superficie. Esta pode formarse tanto en depresións na superfecie e a súa orixe pode ser tanto natural como artificial.
Natación sincronizada
300px|miniatura|dereita|Equipo Ruso de natación sincronizada
Rumbo (periódico)
Rumbo foi un xornal editado en Ourense en 1937.
-405
Outros
Historia ano a ano
Ella Baila Sola
Historia
A partir dese momento, as dúas cantantes iniciaron as súas carreiras en solitario, sendo Marta Botía a primeira en publicar disco Cumplir lo prometido, en 2002, cuxas vendas en España chegaron a 100.000 copias.
Discografía
-Lo echamos a suertes
-Amores de barra.
-Disimulando
-Y Quisiera
-A Mi Ritmo
-Claro que hace falta hablar
-Lo échamos a suertes
Sandro Botticelli
Traxectoria
Botticelli entrou á idade de quince anos no obradoiro de Fra Filippo Lippi (1406-1469), monxe e pintor florentino, autor de celebradas pinturas de temática relixiosa. Traballou tamén cos pintores Antonio del Pollaiuolo e Andrea del Verrocchio. Con eles fixo a súa aprendizaxe da ourivaría, do gravado e do cicelado, artes que influíron na súa concepción do debuxo. Botticelli traballaba con frecuencia con artesáns, especialmente co seu irman Antonio, que era ourive, e co cal compartía o seu taller.
Logo volveu a Florencia, enfurecido pola inxustiza que se fixera coas súas obras, de xeito que decidiu, entón, non abandonar xamais a súa cidade natal. Moi logo reiniciou o traballo, pintando o Nacemento de Venus en 1484, unha das súas obras mestras.
Karl Pink
Traxectoria
Logo da segunda guerra mundial, desde 1945 ata a súa xubilación en 1946 reingresou no Kunsthistorisches Museum como conservador das moedas antigas. A partir de 1946 retomou a docencia como profesor titular de Numismática na universidade ata 1954.
Voo 409 de Ethiopian Airlines
Busca e rescuperación
Os corpos recuperados foron enviados ao hospital universitario Rafik Hariri en Beirut para a extracción de ADN e a súa identificación. O 5 de febreiro de 2010, informouse que o buque estadounidense Odyssey Explorer chegaría durante a seguinte semana para axudar na busca das caixas negras do avión. O exército libanés informou o 6 de febreiro que atopara grandes seccións do avión, entre as que se cría que esaba a cola, a unha profundidade de 45 metros a 2 km da costa. O 7 de febreiro de 2010 megulladores do exército libanés foron capaces de recuperar o gravador de datos de voo do avión; que foi enviado á base naval de Beirut para ser entregado ao equipo de investigación do accidente. Todos os falecidos recuperáronse do mar e identificáronse o 23 de febreiro de 2010.
Ásatrú
Un dos termos para chamar a un Ásatrú é Ásatrúarmadr, pero hai un termo xenérico, Heathens (Pagáns). Durante a Cristianización do Norte de Europa, os misioneiros chamaron aos practicantes desta antiga relixión «salvaxes» (inglés moderno: Heathen / inglés medio: Hethen / inglés antigo: Hæthen / antigo alto alemán: Heidan), debido a que os últimos redutos da antiga relixión foron, precisamente, as zonas «non civilizadas», é dicir os brezales ou terras salvaxes.
Paulo I Pedro Masad
Paulo I Pedro Masad (en بولس بطرس مسعد, Bulus Butrus Mas ' ad), nado en Axqut (Líbano) o 16 de febreiro de 1806 e finado o 18 de abril de 1890, foi o 70º Patriarca de Antioquía e de todo Levante dende o 12 de novembro de 1854 até o seu pasamento, e polo tanto cabeza da Igrexa Católica Maronita.
Primeira Galicia
Equipos participantes
Os equipos participantes na categoría durante a tempada 2021/22 son os seguintes:
Stanisław Lem
Stanisław Herman Lem, nado o 12 de setembro de 1921 e finado o 27 de marzo de 2006, foi un escritor polonés cuxa obra se caracterizou polo seu ton satírico e filosófico. Os seus libros, entre os cales se encontran Ciberiada e Solaris, traducíronse a 40 linguas e venderon 27 millóns de exemplares. É considerado un dos maiores expoñentes do xénero da ciencia ficción e un dos poucos escritores que sendo de fala non inglesa alcanzou sona mundial no xénero.
The Maltese Falcon (filme de 1941)
Sinopse
No seu despacho Spade coñece a Joel Cairo, que lle ofrece 5 000 dólares por atopar unha antiga figura con forma de ave. Ese mesmo día descóbrese que O’Shaughnessy e Cairo están relacionados.
O MacGuffin
A figura do falcón é considerada como un clásico Macguffin, un asunto que motiva as actuacións das personaxes, pero que na práctica ten pouca importancia no argumento.
Galardóns e nomeamentos
O filme foi candidato ao Óscar en tres categorías: mellor película, mellor guión adaptado e mellor actor secundario (Sydney Greenstreet).
Crowdsourcing
Funcionamento
Existen diversos tipos de crowdsourcing, sendo a fundamental o aumento do valor a través da participación das masas. As masas poden ser usuarios, colaboradores ou persoas que prestan ou ceden recursos, como no programa de investigación SETI.
Tipos
En Galiza, en 2010 apareceu unha organización a prol da promoción da lingua galega, GalegoLab, que traballa como un espazo de encontro baseado no crowdsourcing, valéndose da comunidade e poñéndoa en contacto para que diversas ideas e iniciativas acaden financiamento, promoción ou organización.
Gasterópodos
Características xerais
miniatura|380px|Anatomía dun molusco (caracol). 1-cuncha, 2-figado, 3-pulmón, 4-ano, 5-poro respiratorio, 6-ollo, 7-tentáculo, 8-ganglios cerebrais, 9-conduto salivar, 10-boca, 11-, 12-glándula salivar, 13-poro xenital, 14-pene, 15-vaxina, 16-glándula mucosa, 17-oviduto, 18-saco de dardos, 19-pé, 20-estómago, 21-ril, 22-manto, 23-corazón e 24-vasos deferentes. Unha característica típica dos gasterópodos é a organización asimétrica do corpo xa que, aínda que presentan simetría bilateral, na fase de larva velixer sofren unha torsión e a súa masa visceral convértese en asimétrica. Polo tanto, en xeral, o corpo dos gasterópodos aparece asimétrico, coa cabeza diferenciada. Dorsalmente á boca existen de ordinario un ou máis pares de tentáculos cefálicos e, en posición lateral á boca, pode haber palpos labiais. O pé, musculoso e situado ventralmente, presenta morfoloxías diferentes segundo os grupos: alongado, aplanado ou moi reducido. Entre as pregaduras marxinais do manto e o pé persiste un suco (suco paleopedio), que é máis ou menos profundo en correspondencia cos órganos respiratorios, o orificio anal e os orificios nefridiais. A cavidade paleal (ausente nos nudibranquios) comunica máis ou menos amplamente co exterior. Nalgúns prosobranquios o bordo da cavidade paleal que contén as branquias prolóngase e forma unha lámina enrolada, a xeito de cornete, que se denomina sifón.
Dino Pacio Lindín
Traxectoria
Realizou estudos universitarios en Comillas, Roma e Madrid e de linguas modernas na Universidade de Friburgo e de socioloxía en Harvard. Doutorouse na Universidade de Madrid coa tese: El nuevo lenguaje de la poesía rock en 1969.
Gasterópodos
A cuncha
O extremo da parte posterior da cuncha leva o nome de protocuncha que resulta ser a cuncha embrionaria a partir da cal se formou o resto do individuo. A miúdo ten unha forma e un ornamento diferente á cuncha dos adultos.
Dino Pacio Lindín
Da "Escola nos apartamentos" a "Solidaridad Humana"
En 1971, cando era profesor na Universidade de Rochester, Nova York, iniciou un proxecto baseado na educación global para atender as necesidades da comunidade emigrante e marxinada. Este proxecto, chamado "Escola nos apartamentos" permitía que estudantes acomodados desa universidade lles aprenderan inglés aos emigrantes hispanos, a maioría dominicanos residentes no Lower East Side de Manhattan, en horario nocturno, a cambio da pernocta nos seus apartamentos. O proxecto desenvolveuse por algo máis dun ano e incluía un programa de alfabetización e educación básica. A Universidade da Cidade de Nova York (CUNY) implicouse neste proxecto no verán de 1972, achegando medios e locais para levar a cabo as actividades. O proxecto medrou e transformouse, a finais de 1973, nunha corporación educativa e nun Programa de Grao coñecido como "Universidade do bairro" ou "Universidade sen muros", centrado na alfabetización e inmersión da comunidade inmigrante na lingua inglesa. O convenio coa Universidade da Cidade de Nova York limitaba a dous anos o tempo máximo deste programa, polo que en 1975 presentouse de novo baixo o nome "Solidaridad Humana". Esta denominación era moi usada na época e relacionábase coa reciprocidade responsable. Nesa altura a organización pasou a chamarse ''Solidaridad Humana. Comprehensive Learning Program'' e nela participaban voluntarios procedentes dos estudos de Socioloxía da Universidade Estatal de Nova York (SUNY). Finalmente consolidouse como programa de extensión universitaria bilingue da SUNY en 1977, con sede na antiga escola pública 160 no nº 107 de Suffolk Street,  que fora cedida pola cidade de Nova York. En 1983 Pacio Lindín acadou o posto de profesor e director do programa bilingue da SUNY no Baixo Manhatan.
Gasterópodos
Aparato circulatorio
O aparato circulatorio dos gasterópodos é aberto e por el circula o sangue e a linfa que en conxunto recibe o nome de hemolinfa. Está contén hemocianina como pigmento respiratorio que lle outorga unha cor azul. Existen algunhas familias (ex:planorbidae) que teñen hemoglobina como pigmento en lugar de hemocianina e a súa hemolinfa é vermella.
Reprodución e desenvolvemento
miniatura|250px|dereita|Cortexo no caracol Helix pomatia Aínda que a maioría dos gasterópodos mariños son dioicos, e dicir, hai seres machos e femias, existen tamén individuos monoicos (hermafroditas) aínda que adoitan ter unha fecundación cruzada como acontece en moitos dos gasterópodos terrestres. Existen tamén individuos que son hermafroditas secuenciais, e dicir, que os individuos son machos e femias en momentos distintos do seu ciclo vital (exemplo: xénero Crepidula)..
Clasificación
Desde Darwin, a taxonomía biolóxica intentou reflectir a filoxenia dos organismos, é dicir, a árbore da vida. As clasificacións utilizadas en taxonomía intentan, por tanto, representar as interrelacións entre os distintos taxons. Porén, a taxonomía dos gasterópodos está continuamente sendo revisada e, debido a isto, as versións que se mostran en diversos textos poden diferir de maneira importante.
Francesco Balilla Pratella
Traxectoria
En 1912 a editorial boloñesa Bongiovanni publicou un volume chamado Musica futurista, no que Pratella era presentado como o punto de referencia da música futurista. O Inno alla vita foi a súa primeira composición que se adheriu aos principios musicais do futurismo e foi presentada no Teatro Costanzi de Roma o 21 de febreiro de 1913 con ocasión dunha «noite futurista». En 1913 comenzou a compoñer L'aviatore Dro, a súa segunda grande obra futurista, na cal introducía unha orquestra mixta de instrumentos tradicionais e da familia intonarumori, aínda que non foi ata 1920 cando a finalizou, estreándoa o 4 de setembro de 1920 no Teatro Rossini de Lugo (Italia).
Iztaccíhuatl
Iztaccíhuatl (do nahuatl "Iztac", branco/a e "cíhuatl", muller) é unha montaña e unha princesa mitolóxica azteca que se converteu en deusa. Este artigo trata das dúas.
-119
Véxase tamén
Historia ano a ano
Trombomodulina
Función
Ademais de unirse á trombina, a trombomodulina regula a inactivación de C3b (do sistema do complemento) polo factor I. As mutacións no xene da trombomodulina (THBD) tamén foron asociadas coa síndrome urémica hemolítica atípica.
Interaccións
A trombomudulina interacciona coa trombina.
Francisco Fernández Rei
Traxectoria
Dirixe os Cursos de lingua e cultura galegas para estranxeiros e españois de fóra de Galicia organizados pola RAG, o ILG e a SXPL da Xunta de Galicia. A parte da súa actividade no ILG, Francisco Fernández Rei colabora tamén con numerosas asociacións e entidades relacionadas con diferentes linguas románicas, especialmente o galego. En 1978 participou na fundación de Escola Aberta e en 1984 contribuíu á creación da Asociación de Tradutores Galegos. É membro, así mesmo, do comité científico da Sociedade Internacional de Limba Sarda, do plenario do Consello da Cultura Galega en representación do ILG, do Padroado da Fundación Sotelo Blanco, do Museo de Antropoloxía, do Museo do Pobo Galego e da comisión da Mesa prá Defensa del Galego de Asturias.
Agoitz
Historia
Os vestixios prehistóricos atopados na zona denotan un antigo poboamento, se ben a localización e o termo de Agoitz semellan datar da época da romanización. O núcleo de poboación xurdiu durante os séculos I a IV da nosa era. O nome de Agoitz, segundo os lingüistas é patronímico xentilicio e fai referencia ó señor ou encargado do fundus ou domini que dependía dunha cidade romana. No ano 924, parte do poboado de Agoitz foi destruído polo califa Abd al-Rahman III. Da vila tense constancia documental dende o século XI, cando estaba a cargo do conde Erro (val achegado á localidade). Agoitz formou parte do val de Longida até o 1424, ano do cal se segregou. En 1479, foi elevada á categoría de "Boa Vila" pola princesa Magdalena, nai e titora do rei neno Francisco I, recordando a Paz Xeral que se asinou na Vila diante da ermida de San Román despois de máis de 30 anos de guerra civil en Navarra entre agramonteses e beamonteses. O acto de paz, no cal os principais xefes rivais chantaron as súas espadas no chan é o motio temático do escudo da localidae, foi outorgado en 1494 polos reis Catarina de Navarra e Xoán III de Albret.
O Enxertado, Cabanas, O Vicedo
O Enxertado é un lugar da parroquia de Cabanas, no concello lugués do Vicedo, na comarca da Mariña Occidental. Segundo o IGE, en 2015 tiña 2 habitantes (1 home e 1 muller).
Middelburg
Historia
Durante a segunda guerra mundial, boa parte do antigo centro da cidade foi destruído, primeiro por mor dun bombardeo da Luftwaffe o 17 de maio de 1940 co obxectivo de forzar a rendición do exército neerlandés en Zelandia, e despois por bombardeos aliados durante 1944. Trala guerra, tentouse reconstruír a cidade de forma igual ao orixinal. Porén, os arquivos municipais perdéronse de tódolos xeitos.
Transporte
Middelburg posúe unha estación de ferrocarrís con conexións interurbanas a Flesinga, Goes, Roosendaal, Rotterdam, A Haia, Leiden, Ámsterdan e co Aeroporto Internacional de Schiphol, entre outros.
Zuid
A parte occidental de Zuid foi construída a medidados dos anos 1970, sendo a súa parte oriental construída máis tarde, principalmente na década de 1980 e comezos da de 1990, polo que hai cambios arquitectónicos significantes entre as partes leste e oeste. Existen instalacións educativas e recreativas dispoñíbeis e numerosos equipos de deportivos, principalmente de fútbol, baloncesto e hóckey.
-120
Véxase tamén
Historia ano a ano
Guerra ruso-xaponesa
No plano militar, o conflito prefigurou as guerras do século XX pola súa duración (un ano e medio), pola cantidade de tropas que participaron (máis de 2 millóns de homes) e polas perdas (156.000 mortos, 280.000 feridos e 77.000 prisioneiros) así como tamén polo emprego de técnicas modernas.
A Castiñeira, San Fiz de Monfero, Monfero
A Castiñeira é un lugar da parroquia de San Fiz de Monfero no concello coruñés de Monfero na comarca do Eume. Estaba despoboado no ano 2010 segundo datos do INE.
Asasinato no Consello Nacional
O Garda Civil
Ao día seguinte o detective vai á casa de Alicia Souto en Bertamiráns, e falan dunha antiga relación amorosa entre Alicia e Mario Dacosta, que no seu momento provocara a ruptura de Mario coa súa prometida, Natalia. En Compostela Alberte salva dun atropelo a Benigno, un ancián rosmón veciño de Alicia. Alicia e Alberte volven quedar para cear, e cítanse para comer no piso dela ao día seguinte. Entrementres, a policía descobre que a arma do crime é unha pistola soviética, utilizada anos antes nun atraco en Andalucía.
Espazo
A acción discorre principalmente en Santiago de Compostela. Amais de moitos espazos abertos (Alameda, Bonaval, zona vella...), aparecen espazos pechados como as sedes da UPG e o BNG, o Auditorio de Galicia, ou bares e discotecas de sona (Maycar, Ruta, O Dezaseis...). O piso de Alicia está en Bertamiráns (Ames). Amais da acción inicial e final en Ourense, hai desprazamentos a Ferrol e Pereiro de Aguiar.
Vern Schuppan
Automóbiles deportivos
Schuppan tivo unha exitosa carreira deportiva, gañando as 24 Horas de Le Mans no equipo oficial de Porsche con Al Holbert e Hurley Haywood nun Rothmans Porsche 956 (#3). Holbert pilotou a última volta da carreira cun motor de sobrequentado (e fumeante) provocado por un bloqueo do fluxo de aire ao radiador, que se gripou cando cruzou a liña de chegada. O segundo coche colocado, o #1 Rothmans Porsche dos gañadores defensores Jacky Ickx e Derek Bell quedou só 17 segundos por detrás dos seus compañeiros de equipo ao final das 24 horas de carreiras.
Sancho Garcés I de Pamplona
Traxectoria
Durante o seu reinado aparece o sistema de tenencias, que se perpetuará en Navarra e Aragón até principios do século XIII.
Salome Zurabishvili
Ministra de Asuntos Exteriores, 2004-2005
Zurabishvili foi coordinadora do Panel de Expertos asistente ao Comité de Sancións a Irán do Consello de Seguridade de Nacións Unidas.
A Escanavada, Cabanas, O Vicedo
A Escanavada é un lugar da parroquia de Cabanas, no concello lugués do Vicedo, na comarca da Mariña Occidental. Segundo o IGE, en 2015 estaba deshabitado.
Jerome Bruner
Propostas educativas
Jerome Bruner foi un dos pioneiros nos estudos da psicoloxía cognitiva nos Estados Unidos. Bruner inicia os seus estudos da sensación e da percepción humanas como parte dun proceso activo e non só receptivo. Un aspecto relevante da súa teoría é que a aprendizaxe é un proceso activo, no que as/os aprendices constrúen novas ideais, ou conceptos, baseados nos seus coñecementos pasados e actuais. O aprendiz constrúe hipóteses e toma decisións, contando, para isto, cunha estrutura cognitiva. Os esquemas, os modelos mentais fornecen significado e organización para as experiencias e permítenlle ao individuo "ir alén da información dada".
Cultivando o posíbel
A principal función da cultura para o individuo, eu acho, é a de tornar o estraño familiar. Somos guiados a colocar as cousas nos seus lugares familiares (...) No entanto, en forma anómala, as culturas tamén fornecen medios para tornar o estraño convencionalmente familiarizado no estraño novamente: "a man de Deus" ou o espírito de Abraham, en segundo plano. Ningunha cultura coñecida existe sen facer ambos - este último a través do mito da incerteza provocante, a través de narrar contos, a través do poder da poesía. Todas as linguas coñecidas, de feito, aínda teñen formas gramaticais para indicar o que podería ser ou non ser posíbel. É, principalmente, a través do uso de ambos - tornando o familiar estraño e o estraño familiar - que nós e a nosa cultura cultiva o sentido do posíbel. Jerome Bruner Cultivando o Possível - Oxford, 13 de maio de 2007."
A Escola
Unha escola é un centro educativo. O topónimo galego A Escola pode referirse a:
Zabalza
O concello está composto por 3 parroquias (nomeadas en Navarra concejos): Arraiza (capital do municipo), Ubani e Zabalza.
Flevoland
Flevoland é unha provincia do centro dos Países Baixos. Estabelecida o 1 de xaneiro de 1986 con Lelystad como capital, é a máis nova das 12 provincias neerlandesas. A súa poboación era de 383.496 habitantes en 2008, cunha superficie de 2412,3 km², dos cales un 41% corresponde a auga.
Miguel Strogoff
Michel Strogoff (en Michel Strogoff) é unha novela de aventuras do escritor francés Jules Verne que foi publicada en 1876.
En plena invasión tártara de Rusia, un correo do Tsar obrígao a percorrer Siberia para advertir da invasión, á vez que debe evitar que a súa nai o recoñeza e agochar os seus sentimentos por unha moza que coñece durante o traxecto. No ano 2012 Baía Edicións tirou do prelo coa edición galega traducida por Ánxela Gracián.
Guadarrama (homónimos)
O termo Guadarrama, que provén do árabe e significa "río do areal", pode referirse a:
Exodus: Gods and Kings
Posprodución
O 8 de xullo de 2014 anunciouse que Alberto Iglesias sería o encargado de realizar a banda sonora do filme. O 9 de xullo saíu á luz o primeiro tráiler de Exodus.
Lelystad
Lelystad é a capital da provincia de Flevoland, nos Países Baixos. Ten unha poboación de 73.793 habitantes (2008). Fundada en 1967, transformouse en municipio en 1980. A cidade atópase aproximadamente a 5 metros baixo o nivel do mar. A maior parte da cidade está composta por auga, usando canles como rúas.
Castelo de Beeston
Prehistoria
O outeiro de Beeston forma parte dunha cadea de outeiros rochosos que se estende ao longo da chaira de Cheshire. Os arqueólogos descubriron puntas de frechas de sílex no outeiro que datan do Neolítico, así como restos dun asentamento da Idade de Bronce, datado sobre o ano 800 a. ., e un castro da Idade de Ferro datado ao redor do ano. A situación dos muros da parte exterior do castelo feudal foi elixida para sacar proveito dos restos dos muros da Idade de Hierro.
Deseño
O recinto exterior era máis ou menos rectangular, cos muros revestidos de arenita e enchidos de cascallos, de tres metros de grosor. As murallas, das cales aínda quedan algúns restos, tiñan algunhas torres con forma de D, unha innovación nos castelos ingleses da época. As torres permitían aos defensores disparar a través cara a adiante, pero polo seu deseño, coa parte posterior aberta, non ofrecían cobertura no caso de que os atacantes lograsen entrar no interior do recinto. O recinto interior estaba situado na cima rochosa, no extremo oeste do risco.
Actualidade
dereita|miniatura|Gravado de 1816 que amosa a entrada ao castelo. O castelo é propiedade de English Heritage, e aínda que se atopa en ruínas, as murallas e as torres atópanse en suficiente bo estado como para proporcionar ao lugar unha clara visión de como debeu ser no pasado. O castelo está aberto ao público e conta cun pequeno museo e un centro de visitantes. No século XIX, Tollemache edificou unha casa para o garda que foi ampliada no século XX. A casa do garda ten dous pisos, con dúas torres circulares en cada lado do arco central. O castelo está clasificado como edificio de Grao I (Grade I) na lista de edificios do Reino Unido, mentres que a casa do garda está clasificada como Grao II (Grade II).
Uusimaa
Linguas
A poboación de fala finesa comezou a medrar cando a capital de Gran Ducado de Finlandia foi trasladdada de Turku a Helsinqui polo emperador Alexandre I de Rusia en 1812, e a rexión atraeu colonos doutras partes de Finlandia. O stadin slangi de Helsinqui (unha xerga local do finés) evolucionou inicialmente no século XIX.
Tasilón I de Baviera
Traxectoria
Tasilón era membro da familia dos axilolfingos, probabelmente fillo de Garibaldo, primeiro duque de Baviera, e de Waldrada, filla de Wacho, o oitavo rei longobardo da Lombardía.
Pouco se sabe deste duque. Paulo Diácono, na súa Historia Langobardorum só o menciona dúas veces, en 591, cando Childeberto II, rei dos Francos de Austrasia ao final da guerra contra os francos, o entronizou como rei de Baviera, e no 609, ano da súa morte, asasinado polos eslavos que invadiran Baviera.
A guerra entre francos e bávaros comezara co predecesor de Tasilón, o seu suposto pai Garibaldo, cando Childeberto non aceptou concertar certos matrimonios políticos para manter a paz.
Descendencia
Dunha esposa descoñecida, tivo un fillo, Garibaldo II (falecido en 640), que o sucedeu.
Alexander Gottlieb Baumgarten
Seguidor das teorías de Leibniz e Christian Wolff, foi o primeiro en empregar o nome de estética e establecela como disciplina filosófica na súa obra Aesthetica, (2 vol, 1750–58).
CCTV-1
CCTV-1 é a primeira canle da CCTV chinesa, emite por vía terrestre e por cable unha programación xeralista para todos os públicos.
Programas
Entre os programas máis coñecidos da están o Xinwen Lianbo, o informativo das 19:00, O Gran Muíño de Vento no que se emiten debuxos animados ás 17:27 ou Foco ás 19:37 con reportaxes.
Ligazóns externas
Web oficial
David Wark Griffith
Traxectoria
En1915 fixo The Birth of a Nation, que acadou un éxito excepcional. Outro dos seus grandes filmes foi Intolerance (1916), un filme moi ambicioso para o seu tempo, que resultou ser un dos máis caros da historia do cine e dos máis influentes en futuros directores.
Griffith seguiu realizando películas durante a época do cine mudo, mais trala chegada do cine sonoro, só realizou dúas películas: Abraham Lincoln (1930) e The Struggle (1931).
Aurora Rodríguez Carballeira
Traxectoria
Logrou atopar un pai que nunca puidese reclamar a criatura. A profesora Rosa Cal estableceu con fundamento que se trataba dun cura castrense de Lleida chamado Alberto Pallás, con quen tivo, como "colaborador fisiolóxico", tres "encontros carnais" (sempre segundo Aurora). Cando estivo segura do embarazo marchou a Madrid para darlle á súa filla a vida que lle tiña preparada. miniatura|300px|Imaxe do xuízo a Aurora Rodríguez Carballeira pola morte da súa filla
Inicialmente críase que desaparecera durante a Guerra Civil española. Porén, cando se atopou o seu historial en 1977, sóubose que realmente morrera de cancro no antedito centro o 28 de decembro de 1955.
Carboxipeptidase B2
[[Ficheiro:Protein CPB2 PDB 3D66.png|miniatura|dereita|Estrutura cristalina do TAFI (PDB 3D66).]] A carboxipeptidase B2 (CPB2) tamén chamada carboxipeptidase U (CPU), carboxipeptidase B do plasma (pCPB), ou inhibidor da fibrinólise activable pola trombina (TAFI) é un encima que intervén na coagulación do sangue, que nos humanos está codificado polo xene CPB2 situado no cromosoma 13.
Escala i corda
Os xogadores
Os pelotaris reciben nomes dependendo da posición no trinquet no que xogan. Así, temos o dauer, o mitger e o punter, co engado dun xogador adicional, o feridor (xogador que fai o saque; O punter tamén pode facer esta función).
São Luís
São Luís pode ser:
The Birth of a Nation
miniatura|The Birth of a Nation The Birth of a Nation é unha película de 1915 dirixida e producida por David Wark Griffith. Está considerada unha das películas máis famosas da época do cine mudo, e tamén unha das máis polémicas por promover a supremacía branca e describir o suposto heroísmo dos membros do Ku Klux Klan. Tamén se considera un fito da historia do cine, ao conxugar o autor todos os recursos narrativos que fora desenvolvendo o cine até ese momento, quedando establecido un modelo que permanece até a actualidade.
Técnica
A forma en que se establece o salto de eixe, o uso dos primeiros planos, a alternancia entre planos xerais que permiten comprender e organizar o espazo en que ten lugar a acción cos planos curtos onde se aprecia o detalle, constitúen a base do novo modelo cinematográfico de Griffith.
O sabre do francés
Relatos
"A carne de caza" está ambientada nunha pousada rexentada pola señora Pilara, con sona de preparar moi ben a carne, e especialmente de saber quitar o bravío á carne de caza. Malia a escaseza de cartos e alimentos da época, a pousada vai tirando polo bo facer da cociñeira e polas mañas do seu home, un maragato, á hora de mercar carne. Á pousada comezan a chegar franceses a comer e cear, pero a noite do 1 de marzo de 1809, tras enfrontarse a unha partida, chegou un grupo de husares, e tras unha lea mataron a Lope, o marido de Pilara.
Três Lagoas
miniatura|esquerda|257px|A cidade de Três Lagoas. Situada nunha excelente localización xeográfica grazas ao río Paraná, as estradas e á pasaxe do ferrocarril e do gasoduto que ligan o Brasil a Bolivia, a cidade é un punto de concentración de transportes e almacéns de cargas en xeral, especialmente os produtos agropecuarios producidos na cidade e no seu contorno. As principais industrias da cidade son as téxteis, de calzados e de metalurxia. A cidade conta con enerxía hidroeléctrica xerada polo río Paraná e tamén por unha central termoeléctrica. O turismo non é moi expresivo na súa economía, e en xeral constitéese de visitantes interesados na pesca fluvial.
Aeroporto de Krasnoyarsk-Yemelyanovo
O aeroporto internacional de Krasnoyarsk-Yemelyanovo, é un gran aeroporto no krai de Krasnoyark, Rusia, a 27 quilómetros do noroeste da cidade de Krasnoyarsk. No ano 2017 pasaron polo aeroporto un total de 2 297 468 pasaxeiros.
Nimega
Nimega (en neerlandés: Nijmegen) é a maior cidade da provincia de Gueldria, localizada ao leste dos Países Baixos e moi próxima á fronteira con Alemaña. O Río Waal (principal afluente do Rin nos Países Baixos) limítaa polo norte.
Aiguaviva
Tamén denomínase Aiguaviva del Gironès para diferenciarse con Aiguaviva de Bergantes, na provincia de Teruel.